Egyptisk politi: - Norsk kvinne skal stilles for retten i Hurghada
Det opplyser en representant for politiet ved den internasjonale flyplassen i Kairo til VG.Politimannen sier at den norske kvinnen sitter i politiets varetekt et sted i nærheten av flyplassen, men ønsker ikke å være spesifikk på hvor.Han opplyser at det er uklart når den norske kvinnen kan fraktes til den egyptiske feriebyen ved rødehavskysten sør for Kairo, som er et populært reisemål for nordmenn. - Det er høy sikkerhet i Egypt for tiden på grunn av den politiske situasjonen, så jeg vet ikke når hun kan transporteres, sier politimannen til VG. Det er for tiden en svært spent situasjon i sentrum av Kairo, særlig i området rundt Tahir-plassen hvor demonstranter krever at den sittende presidenten går av. I går ble Det muslimske brorskapets hovedkvarter satt i brann. Ifølge CNN er 16 drept og 780 skadet i opptøyene.Det var fredag at den norske kvinnen i 40-årene ble anholdt og pågrepet på flyplassen i Kairo. Hun var da etterlyst av Interpol for voldelig overfall og kidnapping av hennes egyptiske eksmann. VG snakket søndag kveld med kvinnen som har lånt en telefon i varetekt.Hun bestrider anklagene fra ektemannen, og hevder at det var han som var voldelig mot henne. VG har forsøkt å komme i kontakt med den norske kvinnen i dag uten å lykkes.
Den norske kvinnen i 40-årene som ble pågrepet i Egypt, skal bli fraktet til fengsel i feriebyen Hurghada.